BASES DE SUBVENCIÓNS DIRIXIDAS A ENTIDADES SEN FINS DE LUCRO PARA AS ACTIVIDADES CULTURAIS DO ANO DA LINGUA 2018 (PROCEDEMENTO SIA 215186)
ADMINISTRACIÓN LOCAL — Provincial — Deputación Provincial (Subvencións e axudas, 03/04/2018)

A Xunta de Goberno desta Deputación, na súa sesión ordinaria do 26 de marzo de 2018, acordou, entre outros asuntos, aprobar as seguintes bases: A Deputación de Pontevedra establece as bases reguladoras da concesión de subvencións públicas destinadas a promover e fomentar as actividades culturais enmarcadas no Ano da Lingua que conmemora esta institución provincial, segundo os principios de obxectividade, concorrencia competitiva, publicidade e transparencia. A Deputación concederá subvencións para promover, fomentar e difundir as actividades culturais que organicen as entidades culturais sen fins de lucro no seu ámbito territorial e, excepcionalmente, fóra deste cando teñan relevancia para os intereses provinciais, durante o exercicio actual. Serán prioritarias nesta convocatoria as accións tendentes a mellorar a calidade de todas as manifestacións culturais, en especial as actividades dirixidas á reivindicación e difusión do patrimonio material e inmaterial da provincia de Pontevedra, contribuíndo deste xeito á difusión, mantemento e recuperación da nosa cultura e tradicións. A Deputación de Pontevedra concederá, en réxime de concorrencia competitiva, axudas económicas dirixidas ás entidades culturais sen fins de lucro da nosa provincia para as actividades culturais do Ano da Lingua que se realicen entre o 1 de xaneiro e o 31 de decembro de 2018. Poderán ser obxecto de financiamento as seguintes actividades: Quedan excluídas desta convocatoria e, polo tanto, non serán obxecto de subvención, as seguintes actividades: A concesión das subvencións estará suxeita á dispoñibilidade orzamentaria para o período comprendido entre o 1 de xaneiro e o 31 de decembro de 2018. Estas subvencións convócanse con cargo á aplicación 18/330.3340.489.05 do Orzamento da Deputación para o ano 2018 por un importe total de douscentos sesenta mil (260.000,00) euros. Poderán solicitar estas subvencións as entidades xurídicas que reúnan os seguintes requisitos: Non poderán beneficiarse destas subvencións as ANPA nin as asociacións que teñan pendentes de xustificar subvencións para actividades culturais concedidas no exercicio anterior. Cada entidade pode presentar unha única solicitude para optar a esta convocatoria, na que se indicará a actividade concreta que se vai realizar. As solicitudes formalizaranse nos modelos normalizados que se facilitarán no Rexistro xeral da Deputación, no da súa sede de Vigo, no Servizo de Cultura e Lingua ou na web www.depo. gal e achegarase ademais a seguinte documentación: Se a solicitude non reúne os requisitos esixidos nestas bases ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP), requiriráselle á persoa interesada, de conformidade co establecido no artigo 68 da citada lei, que nun prazo de 10 días hábiles emende as faltas ou presente os documentos preceptivos, indicándolle que no caso de non facelo se terá por desistida da súa solicitude, que se arquivará sen máis trámites. Naqueles casos nos que, despois de requirirlle documentación, siga sen completala, arquivarase a solicitude sen máis trámites. Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle traslade ao BOPPO o seu extracto, sen prexuízo da súa inserción na páxina www.depo. gal e no taboleiro de anuncios. O prazo para a presentación de solicitudes empezará a partir do día seguinte ao da publicación do extracto da convocatoria no BOPPO e rematará o 30 de abril de 2018. As solicitudes poderanse presentar de calquera dos seguintes xeitos: a) Presentación de solicitudes mediante formulario na sede electrónica (procedemento SIA 215186) Para realizar a solicitude a través da sede electrónica da Deputación de Pontevedra (https://sede.depo. gal) seguiranse os seguintes pasos: 1. Identificarse usando calquera dos mecanismos de identificación admitidos pola sede electrónica da Deputación de Pontevedra: certificado dixital, DNI-e, Cl@ve PIN ou Cl@ve permanente 2. Acceder ao catálogo de procedementos e localizar o específico da convocatoria (procedemento SIA 215186) 3. Cubrir os datos do formulario tal e como se solicita na sede electrónica 4. Achegar o formulario normalizado de solicitude debidamente cuberto, que se pode localizar no apartado “Formularios requiridos” xunto coa documentación establecida na base cuarta. Se o proceso finaliza con éxito, a sede electrónica facilitará un xustificante de rexistro que acredita a presentación da solicitude. b) Presentación de solicitudes mediante formulario impreso normalizado No caso de non poder realizar a solicitude a través de www.depo. gal, a persoa solicitante poderá presentala, xunto coa documentación establecida na base cuarta, no Rexistro xeral da Deputación, en calquera das súas oficinas de rexistro ou a través de calquera das formas previstas no artigo 16.4 da LPACAP. No caso de enviarse por correo postal (ao Rexistro xeral da Deputación) este deberá ser certificado co selo de Correos no formulario da solicitude para garantir que a data de remisión está incluída no prazo de presentación de solicitudes desta convocatoria. As solicitudes remitidas por correo que non cumpran este requisito teranse por presentadas a todos os efectos no mesmo día en que teñan entrada no Rexistro da Deputación, independentemente da data de presentación na oficina de Correos. A presentación da solicitude implicará que se autoriza a Deputación para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. A presentación da solicitude de subvención por parte da persoa interesada ou representante comportará a autorización ao órgano xestor para consultar automaticamente datos en poder das administracións públicas (CIF da entidade e DNI da persoa representante) e para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a consellería competente en materia de facenda da Xunta de Galicia, segundo o establecido no artigo 23.3 da Lei 38/2003, de 17 de novembro, xeral de subvencións (LXS). Non obstante, a persoa solicitante ou representante poderá denegar expresamente este consentimento, en cuxo caso deberá presentar a documentación necesaria e as certificacións nos termos previstos regulamentariamente. No caso de que algunha circunstancia imposibilite a obtención dos citados datos poderáselles solicitar ás persoas interesadas a súa presentación. A concesión das subvencións realizarase en réxime de concorrencia competitiva, tendo en conta para a súa adxudicación os seguintes criterios: 1) Difusión da actividade (de ámbito local, provincial, nacional ou internacional), ata 20 puntos 2) Orzamento total da actividade, ata 40 puntos 3) Porcentaxe solicitada de financiamento, ata 15 puntos 4) Adecuación da actividade ao interese provincial, ata 25 puntos Neste punto teranse en conta as persoas participantes e as que se beneficien da actividade, o fomento da lingua galega na súa realización, así como o fomento da igualdade entre mulleres e homes. A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do custo da actividade ou investimento que desenvolva a entidade beneficiaria. A instrución do procedemento de concesión de subvencións correspóndelle ao xefe do Servizo de Cultura e Lingua, quen realizará de oficio todas as actuacións que estime necesarias para a determinación, coñecemento e comprobación dos datos en virtude dos cales emitirá un informe-proposta no que figure a valoración das solicitudes segundo os criterios sinalados na base sétima, explicando o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da LXS. Este informe-proposta, xunto coa relación de todos os expedientes, remitirase a Intervención para a súa fiscalización. Posteriormente a comisión de valoración realizará un estudo do informe-proposta das solicitudes de subvención emitido polo xefe do servizo. Esta comisión é un órgano colexiado composto por: Presidencia: o deputado delegado da área de Cultura e Lingua Vogalía: dous membros do persoal técnico do Servizo de Cultura e Lingua e un membro do persoal técnico do Servizo de Intervención Secretaría: un membro do funcionariado do Servizo de Cultura e Lingua, que actuará sen voto A comisión de valoración poderá: O procedemento de concesión das subvencións é o de concorrencia competitiva. A proposta de concesión de subvencións someterase á aprobación do órgano competente. A resolución do procedemento notificaráselles ás entidades interesadas conforme ao previsto no artigo 40 da LPACAP. Logo de transcorridos seis meses a partir do día seguinte a aquel no que remate o prazo de presentación da solicitude sen notificarse a resolución, as entidades interesadas estarán lexitimadas para entender como desestimada por silencio administrativo a solicitude de subvención. Tal como se establece no artigo 64 do Regulamento da LXS (R. d. 887/2006, de 21 de xullo) e no artigo 16 da Ordenanza xeral de subvencións da Deputación de Pontevedra, unha vez notificada a resolución de concesión, despois dunha solicitude razoada, a entidade beneficiaria da subvención poderá solicitar a modificación do seu contido, que poderá autorizarse sempre que se manteña a finalidade da axuda e non se danen dereitos de terceiras persoas. Esta solicitude de modificación deberá presentarse no prazo dun mes desde a notificación da concesión e será obxecto de resolución da Presidencia, logo dunha proposta previa da comisión de valoración, que deberá ter en conta as seguintes circunstancias: Unha vez notificada a aprobación das subvencións concedidas e realizada a actividade as entidades beneficiarias deberán xustificalas. O prazo para presentar a xustificación da axuda remata o 28 de febreiro de 2019. Os gastos xustificados deberán axustarse aos conceptos establecidos no orzamento inicial e, con carácter xeral, non se admitirán como válidos os xustificantes referidos a alimentos e bebidas. Para cobrar a subvención as entidades deberán presentar a seguinte documentación: a. Facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada unha o número de unidades, os prezos unitarios destas e mais o custo total. Non se admitirán as nóminas do persoal propio da entidade. As facturas presentadas para xustificar as subvencións con data posterior á finalización do prazo de xustificación en ningún caso terán carácter de gasto subvencionable. b. Conta xustificativa dos gastos na que se determinará o custo ou gasto total da finalidade subvencionada, detallando as facturas ou documentos con valor probatorio no ámbito mercantil e administrativo, e na que se poña de relevo que os gastos que figuran na mencionada conta xustificativa se aplicaron á finalidade para a que foi concedida a axuda, indicando que o resto dos xustificantes da conta se encontran no domicilio da entidade beneficiaria a disposición da Deputación para o seu exame, tal como se establece na base 25.8.2. c) das de execución do vixente Orzamento provincial. c. Os gastos xustificados deberán axustarse no posible aos conceptos incluídos no orzamento inicial, sen que se aboe máis que o importe xustificado co límite da subvención concedida. d. Os gastos que figuren na conta xustificativa aboaránselles preferiblemente ás e aos provedores antes da presentación da xustificación da subvención pero, en todo caso, deben aboarse no prazo máximo dun mes desde a percepción dos fondos. O gasto non pagado ou pagado fóra deste prazo non se considerará subvencionable. e. As entidades beneficiarias das subvencións provinciais deben empregar, con carácter xeral, formas de pagamento a terceiras persoas que poidan acreditarse mediante un documento expedido por unha entidade financeira no que se identifiquen a entidade beneficiaria, o importe e a data de pagamento (tarxetas bancarias de crédito ou débito, talóns nominativos, transferencias bancarias etc.), e só excepcionalmente poderá empregarse o pagamento en metálico cando non sexa posible unha forma alternativa. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros. f. Declaración de que non se recibiron outras subvencións de administracións públicas ou entidades privadas para a finalidade subvencionada ou, no seu caso, detalle do financiamento obtido e declaración responsable de que os ingresos non superan o custo da finalidade subvencionada. g. Para cobrar a axuda concedida as entidades deberán estar ao corrente das súas obrigas fiscais coa Axencia Estatal Tributaria, coa Facenda autonómica, coa Seguridade Social e coa Deputación, situación que determinará de oficio a propia institución provincial. h. Memoria xustificativa do cumprimento das condicións establecidas na solicitude de subvención, debidamente asinada, na que se indique a actividade realizada e os resultados obtidos. i. Acreditar a debida difusión, polo menos en lingua galega, mediante soportes publicitarios, físicos ou telemáticos, do financiamento por parte do organismo provincial desta actividade a través do logotipo “Deputación: Ano da Lingua”, que deberán descargar de www.depo. gal ou cuxo envío deberán solicitar ao departamento de Comunicación Institucional. Para pagar a subvención terase en conta o seguinte: O pagamento efectuarase por transferencia á conta bancaria indicada polo perceptor. Logo de vencido o prazo de xustificación sinalado na base oitava sen que a entidade beneficiaria presentase a documentación xustificativa, o Servizo de Cultura e Lingua requiriralle que o faga no prazo improrrogable de quince días. A falta de presentación da documentación neste prazo suporá a perda da subvención e as demais responsabilidades previstas na LXS. As subvencións concedidas deberán ser devoltas ou reintegrarse nos seguintes casos: De acordo co establecido na base 16.2 das de execución do Orzamento para o ano 2017 e cumprindo o establecido no artigo 18 da LXS, o órgano competente para a aprobación destas bases é a Xunta de Goberno. Contra estas bases e as resolucións administrativas que se adopten na súa execución poderá interpoñerse un recurso potestativo de reposición ante o órgano que as ditou no prazo dun mes, entendéndose como desestimado se transcorre este período de tempo sen contestar; nese caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Igualmente, contra esta resolución tamén poderá interpoñerse directamente o recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda desestimado. Para o non disposto nestas bases contemplarase o establecido na Ordenanza xeral de subvencións da Deputación, nas Bases de execución do Orzamento provincial para o exercicio 2018, na LXS e na demais lexislación de desenvolvemento.